Diari Oficial de la Generalitat Valenciana


Sumari del DOGV 9781, del 05-02-2024 (2024/612)

Anunci de la convocatòria de la provisió del lloc de treball de tècnic o tècnica superiors d'Arxiu i de Documentació, per comissió de serveis.
----------------------------------------------------------------------------------------------------------------------------------------------

### Dades del document

Número de DOGV
:   9781

Data del DOGV
:   05-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/612


Data del document
:   18-01-2024

Organisme emissor
:   Ajuntament de Manises

Tipus de document
:   Anunci

Anunci de la convocatòria de la provisió del lloc de treball de tècnic o tècnica superiors d'Arxiu i de Documentació, per comissió de serveis. [2024/612]  
Mitjançant la Resolució de l'Alcaldia número 207, de 18 de gener de 2024, s'ha aprovat la convocatòria per a la provisió temporal en comissió de serveis de lloc de tècnic o tècnica superiors d'Arxiu i Documentació de l'Ajuntament de Manises, en el sentit següent:  
  
  
Grup A  
Subgrup A1  
Escala Administració especial  
Subescala Tècnic superior  
Denominació Tècnic superior arxiver i documentació  
Lloc codi RPT BS6005  
Nivell de destinació 22  
Complement específic anual 12.220,60 euros  
Requisit específic   
  
  
  
Convocatòria per a la provisió temporal mitjançant comissió de servicis del lloc de tècnic o tècnica superiors d'Arxiu i Documentació de l'Ajuntament de Manises  
  
I. Objecte  
La present convocatòria té per objecte la provisió temporal mitjançant comissió de serveis del lloc de tècnic superior arxiver i documentació, de conformitat amb l'article 117 de la Llei 4/2021, de 16 d'abril, de la Generalitat, de la funció pública valenciana, i 74 i la disposició addicional quinta del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
II. Característiques del lloc  
- Grup A  
- Subgrup A1  
- Funcionari/ària de carrera  
- Denominació - Tècnic superior arxiver i documentació  
- Lloc codi RPT - BS6005  
- Nivell de destinació 22  
- Complement específic anual 12.220,60 euros  
  
1. Funcions:  
- Les funcions inherents a la formació, la conservació i la gestió de l'arxiu i la biblioteca municipal.  
- Planificar la política general del servei mitjançant els plans rectors i les línies generals d'actuació.  
- Dirigir i supervisar els projectes estructurals dels centres.  
- Dirigir la planificació estratègica i operacional dels serveis bibliotecaris.  
- Processar la documentació remesa a l'arxiu municipal: ordenació, catalogació, classificació, custòdia, recuperació i expurgació.  
- Gestió de bases de dades documentals.  
- Processament dels fons bibliogràfics, hemerogràfics i mitjans audiovisuals de la biblioteca pública municipal.  
- Política d'adquisicions, catalogació, gestió de préstecs, bases de dades, estadístiques.  
- Campanyes d'animació lectora.  
- Definir els plans, els criteris i els mètodes d'arxivament, recepció de documentació, ordenació, classificació i catalogació.  
- Coordinar i dirigir els programes de préstec i cessió de fons.  
- Coordinar i dirigir publicacions.  
- Selecció i compra de material bibliogràfic.  
- Fomentar polítiques d'accés obert en la producció informativa de l'organització.  
- Dirigir la informació i la comunicació del servei: la imatge i la seua projecció.  
- Redacció de plecs de prescripcions tècniques particulars i bases de subvencions en matèria de biblioteques i arxius.  
- Responsable de continguts web i publicitat activa en matèria de biblioteques i arxius.  
- Gestió i coordinació de la fira del llibre.  
- Formulació de memòries i plans anuals d'actuació en matèria de biblioteques i arxius.  
- Coordinació i definició dels sistemes de tractament dels fons bibliogràfics.  
- Programació d'activitats relacionades amb l'arxiu i les biblioteques.  
- Qualsevol altra funció o comesa adequada a la seua categoria professional.  
- Coordinació i organització de campanyes de promoció i sensibilització lingüística, promovent l'ús del valencià en els diferents àmbits i actuacions municipals.  
- Fer les altres tasques afins al lloc que li siguen encomanades o que resulten necessàries per raons del servei, particularment les que es deriven dels coneixements o les experiències exigits en les proves d'assignació del lloc o els adquirits en cursos de perfeccionament en els quals haja participat per raó del lloc del treball.  
  
2. Duració: la comissió de serveis tindrà una duració d'un any prorrogable fins a un màxim de dos anys.  
  
III. Requisits  
Serà un requisit per a concórrer a la convocatòria, a més dels requisits de capacitat previstos en l'article 56 del Reial decret legislatiu 5/2015, pel qual s'aprova el text refós de l'Estatut bàsic de l'empleat públic, ser funcionari/ària de carrera en situació de servei actiu amb nomenament en plaça pertanyent al grup A, subgrup A1, escala d'administració especial, subescala tècnica superior.  
  
IV. Convocatòria  
La convocatòria serà aprovada mitjançant resolució d'Alcaldia del regidor delegat d'Economia, Hisenda i Personal, i aquesta es publicarà en el Butlletí Oficial de la Província de València i en el Diari Oficial de la Generalitat Valenciana (DOGV), per la qual cosa s'ajusta al principi de publicitat establit en la sentència del Tribunal Suprem de 24 de juny de 2019 i a l'article 117.3 de la Llei 4/2021, de 16 d'abril, de la funció pública valenciana.  
  
V. Sol·licituds i documentació que han d'acompanyar la instància  
Les sol·licituds hauran de presentar-se mitjançant el tràmit habilitat en l'Àrea d'Ocupació Pública de la seu electrònica de l'Ajuntament de Manises (https://manises.sedipualba.es), en què es declararà complir tots els requisits que figuren en les presents bases.  
El termini de presentació d'instàncies s'establix fins al dia 23 de febrer de 2024.  
Les persones interessades acompanyaran la sol·licitud amb el seu currículum en model normalitzat (annex II), declaració responsable acreditativa que l'aspirant en qüestió és funcionari/ària de l'Ajuntament, pertany al grup A, subgrup A1, escala d'administració especial, subescala tècnica superior, i altra informació que la persona aspirant considere rellevant per a la seua valoració.  
Els anuncis successius a aquesta convocatòria es publicaran en el tauler d'anuncis de la seu electrònica de l'Ajuntament de Manises.  
  
VI. Admissió d'aspirants  
Finalitzat el termini de presentació de sol·licituds, es dictarà resolució declarant aprovada la llista de persones admeses i excloses, que es publicarà en el tauler d'anuncis de la seu electrònica.  
En aquesta resolució es determinarà també la composició de les persones que seran membres de la comissió de valoració.  
Contra aquesta resolució es podran presentar reclamacions en el termini de cinc dies hàbils, i seran resoltes en la resolució per la qual s'aprova la llista definitiva, que es publicarà, així mateix, en els llocs indicats per a la llista provisional.  
En cas de no presentar-se reclamacions, la resolució s'elevarà automàticament a definitiva.  
VII. Entrevista  
La comissió de valoració podrà realitzar una entrevista, en el supòsit de considerar-ho oportú, amb les persones aspirants a l'efecte de conéixer la idoneïtat en el lloc, i en qualsevol cas determinar la disponibilitat del municipi d'origen.  
A aquest efecte, es notificarà a les persones interessades, almenys amb tres dies d'antelació, la data, l'hora i el lloc de celebració de l'entrevista, si és el cas.  
Les persones aspirants hauran d'acudir proveïdes del DNI.  
  
VIII. Valoració i nomenament  
Finalitzada, si és el cas, l'entrevista amb les persones aspirants, la comissió de valoració elevarà al regidor delegat d'Economia, Hisenda i Personal una proposta per al nomenament en comissió de serveis de la persona aspirant seleccionada.  
La valoració serà prou motivada i recollirà, en tot cas, la concurrència dels requisits exigits, així com els criteris aplicats sobre la idoneïtat de la persona aspirant.  
  
IX. Presentació de documents  
En el termini dels deu dies naturals següents a la proposta de nomenament, l'Ajuntament requerirà a l'administració de procedència de la persona aspirant proposada la conformitat per al nomenament en comissió de serveis de caràcter temporal i voluntari, i serà obligació de la persona aspirant aportar en el termini esmentat la documentació següent:  
  
a) Conformitat de la persona candidata proposada per a ocupar en comissió de serveis temporal i voluntària el lloc convocat.  
b) Declaració jurada de no haver sigut separat/ada mitjançant expedient disciplinari del servei de qualsevol administració pública, ni trobar-se en inhabilitació absoluta o especial per a ocupacions o càrrecs públics.  
c) Declaració jurada de no exercir activitats incompatibles amb el lloc de treball que ha d'exercir, de conformitat amb la Llei 53/1984, sobre incompatibilitats del personal al servei de les administracions públiques.  
  
X. Presa de possessió  
El/la funcionari/ària nomenat/ada per a cobrir el lloc en comissió de serveis prendrà possessió d'aquest en el termini dels tres dies hàbils següents a la notificació del nomenament o de huit dies, si implica canvi de residència.  
  
XI. Impugnació  
Contra la present convocatòria, caldrà interposar recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província, sense perjuí de la seua impugnació directa davant de la jurisdicció contenciosa administrativa en el termini de dos mesos, comptats a partir de l'endemà de la publicació esmentada, de conformitat amb la Llei 39/2015, d'1 d'octubre, del procediment administratiu comú de les administracions públiques.  
  
Manises, 18 de gener de 2024.- L'alcalde: Javier Mansilla Bermejo.  
  
  
  
  
ANNEX I  
Model de sol·licitud  
  
AL SR. ALCALDE DE L'AJUNTAMENT DE MANISES  
Sr./Sra. ..., amb número de DNI ..., domicili en ..., telèfon ... i adreça de correu electrònic ..., soc funcionari/ària de carrera, pertanyent al grup A, subgrup A1, escala d'administració especial, subescala tècnica superior, ocupe el lloc de treball de ... en l'Administració ... i complisc amb els requisits establits en la convocatòria per a la provisió mitjançant comissió de serveis del lloc de treball de tècnic superior arxiver i documentació publicada en el Butlletí Oficial de la Província núm. ..., de data ..., i el Diari Oficial de la Generalitat Valenciana núm.…..., de data ...  
  
SOL·LICITE  
Ser admés/esa en el procés selectiu per a proveir mitjançant comissió de serveis el lloc de treball de tècnic superior arxiver i documentació de l'Ajuntament de Manises, per la qual cosa adjunte el meu currículum i la documentació següent:  
  
  
ANNEX II  
Currículum model normalitzat  
  
Nombre de fulles que conté:  
Nom i cognoms:  
Document d'identificació:  
El/la sol·licitant declara que són certes les dades que figuren en aquest currículum i assumix, en cas contrari, les responsabilitats que pogueren derivar-se de les inexactituds que hi consten. Qualsevol mèrit al·legat en aquest currículum ha de ser degudament acreditat. Aquest currículum es presenta sense perjuí que es puga requerir al sol·licitant que amplie la informació continguda ací.  
1. Formació acadèmica:  
1.1. Titulació universitària:  
1.2. Altres titulacions:  
2. Experiència professional:  
3. Formació:  
4. Coneixement de valencià i de les llengües comunitàries:  
5. Altres mèrits:  
  
Data:  
Document firmat electrònicament.  
  
Cosa que es publica per a coneixement general.